केंद्रीय विद्यालय में कक्षा दस में पढ़ने वाले एकांश सक्सेना ने चेतन भगत के कई उपन्यास खरीदें हैं। उन्होंने बताया, एक तो उनके उपन्यास को पढ़ना बड़ा दिलचस्प होता है, दूसरे अंग्रेजी का प्रवाह भी अच्छा हो जाता है। इसमें नए शब्द के साथ ही लेखन शैली भी सीखने को मिली है। बिशप कोनरॉड में कक्षा नौ के शिखर शर्मा ने अगाथा क्रिस्टी की किताबें खरीदी हैं, क्योंकि उन्हें डिडेक्टिव स्टोरीज़ पसंद हैं। उन्होंने पिछले साल जेके रोलिंग का हेरी-पॉटर पढ़ा था। बीबीएल स्कूल में 11वीं में पढ़ने वाले सिद्धार्थ ने शिव खेड़ी की मोटिवेटिव किताबें खरीदी हैं। उन्होंने बताया कि वह मार्केटिंग में कॅरिअर बनाना चाहते हैं। इस लिए इन किताबों से बहुत सारी जानकारी मिल जाती है।